Wolter von Plettenberg (Griefstedti komtuur)
Wolter von Plettenberg (surnud 1580) oli Saksa ordu komtuur Griefstedtis. Plettenberg pärines Vestfaalist Plettenbergi linna lähistelt. Ta kuulus ilmselt Liivi ordumeistri Wolter von Plettenbergi lähemate sugulaste hulka, võimalik, et oli tema vennapoeg või vennapoja poeg. Tema valitsetud Griefstedti komtuurkond oli küllaltki väike ja tähtsusetu ala, kuid oli üks varasemaid ordule kuulunud alasid, see oli Saksa ordu kätte läinud juba 1233. aastal.